Shinjuku

Shinjuku (新宿区) er et af Tokyos 23 bydistrikter. Det er et betydende handels- og administrationscenter med en af verdens mest travle stationer Shinjuku Station og Tokyo Metropolitan Regeringsbygning, som er det administrative center i Tokyo.

I 2008 havde Shinjuku 312.418 indbyggere; 17.140 pr km². Det samlede areal er 18,23 km².

Geografi 
Shinjuku omkredses af seks andre bydistrikter: Chiyoda mod øst; Bunkyo og Toshima mod nord; Nakano mod vest og Shibuya og Minato mod syd. Det højeste punkt i Shinjuku er Hakoneyama (箱根山) i Toyama Park på 1.200 meter.

Nabolag 

Området omkring Shinjuku Station er præget af hoteller, stormagasiner, specialforretninger, biografer, restauranter og barer, mens den øvrige del er en blanding af boligområder med handelsområder omkring jernbanestationerne.

Vigtige områder i Shinjuku:
 Ichigaya: Et handelsområde i det østlige Shinjuku, hjemsted for Japans Forsvarsministerium
 Golden Gai: Et område med små shanty-style barer og natklubber. Musikere, kunstnere, skuespillere og instruktører samles der
 Kabukichō: Et red-light distrikt velkendt for sine barer, restauranter og sexrelaterede virksomheder
 Kagurazaka: Et af Tokyos sidste hanamachi eller geisha distrikter, "Little Paris". Kagurazaka har et betydeligt fransk lokalsamsund.
 Nishi-Shinjuku: Tokyos største koncentration af skyskrabere. Adskillige af Tokyos højeste bygninger findes i området: Tokyo Metropolitan Regeringsbygning, KDDI-bygningen og Shinjuku Park Tower. Vest for Shinjuku Station
 Ōkubo: Tokyos kendteste koreanske kvarter
 Shinjuku Gyoen er en stor park, 58,3 hektar, 3,5 km i omkreds. Den består af traditionelle japanske haver, franske og engelske haver
 Shinjuku Ni-chōme: Tokyos mest kendte homo-kvarter
 Takadanobaba og Waseda: Området mellem Waseda University og Takadanobaba Station er et stort beboelseskvarter med et rigt natteliv
 Yotsuya: Et beboelses og handelsområde som er kendt for sine mange restauranter, barer og izakaya

Historie 

I 1634 i Edo-perioden, da de ydre voldgrave blev bygget til Edo Slot, flyttede en række templer og helligdomme til Yotsuya-området i den vestlige del af Shinjuku. I 1698 havde Naitō-Shinjuku udviklet en ny shin (shuku eller juku) på Kōshū Kaidō. Naitō var familienavnet til daimyo, hvis palæ lå i området. Jorden er nu Shinjuku Gyoen parken.

I 1920 blev byen Naitō-Shinjuku som i store træk består af nutidens Shinjuku, dele af Nishi-Shinjuku og Kabukichō sammenlagt med Tokyo By. Shinjuku fik sin nuværende form efter Det store Kantoujordskælv i 1923, hvor det seismologisk stabile område i det store hele undgik ødelæggelserne. Konsekvensen ses i dag i Vestshinjuku, som er et af få steder i Tokyo med mange skyskrabere.

Bombningen af Tokyo under 2. verdenskrig (fra maj til august 1945) ødelagte næsten 90 % af bygningerne i området omkring Shinjuku Station. Efter krigen blev Shinjukus form bibeholdt under genopbygningen, kun i Kabuki-cho blev der gennemført en stor rekonstrueringsplan.

Det nuværende ward blev etableret 15. marts 1947 ved sammenlægning af tre tidligere: Yotsuya, Ushigome og Yodobashi.

I 1991 flyttede Tokyo Metropolitan Regeringen fra Marunouchi-distriktet i Chiyoda til Shinjuku.

Økonomi 
En del virksomheder har hovedsæde eller deres Tokyo-afdeling i Shinjuku.

 NTT East har hovedsæde i Shinjuku.
 Seiko Epson har Tokyo-kontor i Shinjuku NS Bygningen i Nishi-Shinjuku.
 Atlus har hovedsæde i Kagurazaka.
 Nissin Foods har Tokyo-kontor i Shinjuku.
 Airtransse, et regionalt flyselskab med hovedsæde nær Shinjuku Gyoen.
 Shinchosha har hovedsæde i Yaraichō, Shinjuku
 Futabasha har hovedsæde i Higashigokenchō, Shinjuku
 Yoshinoya har hovedkvarter i Da Vinci Shinjuku-bygningen i Shinjuku.
 H.I.S. har hovedsæde i Shinjuku Oak Tower i Nishi-Shinjuku
 Subaru og Fuji Heavy Industries har hovedsæder i Shinjuku.
 Taisei Corporation har hovedsæde i Nishi-Shinjuku.
 Jorudan har hovedsæde i Shinjuku.

Politik 

Som de øvrige wards i Tokyo har Shinjuku en status, der svarer til kommunernes. Byrådet består af 38 folkevalgte medlemmer. Liberaldemokraterne og Ny Komeitō Partiet har majoriteten.

Uddannelse

Videregående uddannelser og universiteter 
 Chuo University graduate school
 Gakushuin Women's College
 Japan Electronics College
 Keio University Medical College
 Kogakuin University
 Lakeland College Japan
 Mejiro University
 Tokyo Fuji University
 Tokyo Medical University
 Tokyo University of Science
 Tokyo Women's Medical University
 Waseda University

Sightseeing 
 Shinjuku Gyoen
 Shinjuku Central Park (Shinjuku Chūō Kōen)
 Tokyo Metropolitan Regeringsbygning (designet af arkitekt Kenzo Tange)
 Park Hyatt Tokyo og Park Tower (Kulisse i filmen Lost in Translation)
 Waseda Universitys Ōkuma Auditorium
 Waseda El Dorado-bygningen
 Meiji Shrine Outer Gardens og Meiji Memorial Picture Gallery
 Tokyos Opera

Venskabsbyer 
Shinjuku har venskabsaftaler med flere steder:

 Lambeth, London, Storbritannien
 Lefkada, Grækenland
 Mitte, Tyskland
 Dongcheng, Kina

Kilder 

 Shinjuku Ward Office, History of Shinjuku 
 Hiroo Ichikawa "Reconstructing Tokyo: The Attempt to Transform a Metropolis" in C. Hein, J.M. Diefendorf, and I. Yorifusa (Eds.) (2003). Building Urban Japan after 1945. New York: Palgrave.

Eksterne henvisninger 

 Shinjuku City officielle website
 Shinjuku City officielle website 

Bydistrikter i Tokyo